wannaphong/clean_thaiwikipedia huggingface dataset:
# อำเภอโทโยโนะ
อำเภอโทโยโนะ  เป็นอำเภอที่ตั้งอยู่ในจังหวัดโอซากะ ประเทศญี่ปุ่น จัดตั้งขึ้นเมื่อ ค.ศ. 1896 โดยการรวมอำเภอโนเซะ (能勢郡) และอำเภอเทชิมะ (豊島郡) เข้าด้วยกัน

ณ ค.ศ. 2009 อำเภอโทโยโนะมีจำนวนประชากรประมาณ 34,135 คน มีความหนาแน่นของประชากร 257 คนต่อตารางกิโลเมตร มีขนาดพื้นที่ทั้งหมด 133.05 ตารางกิโลเมตร ปัจจุบัน อำเภอโทโยโนะประกอบด้วย 2 เมือง ได้แก่ เมืองโนเซะ และเมืองโทโยโนะ

 ประวัติการควบรวมเทศบาล 
right|frame|แผนที่อำเภอโทโยโนะ ค.ศ. 1889
อำเภอเดิม1889 (เมจิ 22)1889–1912 (เมจิ 22–45)1912–1944 (ไทโช 1 – โชวะ 19)1945–1954 (โชวะ 20–29)1955–1988 (โชวะ 30–63)1989–ปัจจุบัน (เฮเซ 1 – ปัจจุบัน)ปัจจุบันอ.โนเซะ (能勢郡)22บ.ฮิงาชิโนเซะ (東能勢村)บ.ฮิงาชิโนเซะบ.ฮิงาชิโนเซะ30 ก.ย. 1956 บ.ฮิงาชิโนเซะ1 เม.ย. 1977เปลี่ยนชื่อเป็น เมืองโทโยโนะ (豊能町)เมืองโทโยโนะเมืองโทโยโนะ21บ.โยชิกาวะ (吉川村)บ.โยชิกาวะบ.โยชิกาวะ27บ.คิเนโช (枳根荘村)บ.คิเนโช1 ม.ค. 1931บ.โชวะ (昭和村)1 เม.ย. 1932 เปลี่ยนชื่อเป็น บ.นิชิโนเซะ (西能勢村)บ.นิชิโนเซะ30 ก.ย. 1956เมืองโนเซะ (能勢町)เมืองโนเซะเมืองโนเซะ26บ.ไซโง (西郷村)บ.ไซโง24บ.อูตางากิ (歌垣村)บ.อูตางากิบ.อูตางากิบ.อูตางากิ25บ.ทาจิริ (田尻村)บ.ทาจิริบ.ทาจิริบ.ทาจิริ23บ.ไทโง (東郷村)บ.ไทโงบ.ไทโงบ.ไทโง3 พ.ค. 1959รวมเข้ากับ เมืองโนเซะอ.เทชิมะ (豊島郡)3เมืองอิเกดะ (池田町)เมืองอิเกดะเมืองอิเกดะ29 เม.ย. 1939ยกฐานะเป็น นครอิเกดะ (池田市)นครอิเกดะนครอิเกดะนครอิเกดะนครอิเกดะ2บ.โฮโซกาวะ (細河村)บ.โฮโซกาวะ10 ส.ค. 1935รวมเข้ากับ เมืองอิเกดะ4บ.ฮาตาโนะ (秦野村)บ.ฮาตาโนะ7บ.คิตะเทชิมะ (北豊島村)บ.คิตะเทชิมะ5บ.มิโน (箕面村)บ.มิโนบ.มิโน1 ม.ค. 1948ยกฐานะเป็น เมืองมิโน (箕面町)1 ธ.ค. 1956ยกฐานะเป็น นครมิโน (箕面市)นครมิโนนครมิโน6บ.คายาโนะ (萱野村)บ.คายาโนะบ.คายาโนะ1 ส.ค. 1948รวมเข้ากับ เมืองมิโน1บ.โทโดโรมิ (止々呂美村)บ.โทโดโรมิบ.โทโดโรมิ9บ.โทโยนากะ (豊中村)บ.โทโยนากะ1 เม.ย. 1927ยกฐานะเป็น เมืองโทโยนากะ (豊中町)15 ต.ค. 1936นครโทโยนากะ (豊中市)นครโทโยนากะนครโทโยนากะนครโทโยนากะนครโทโยนากะ8บ.อาซาดะ (麻田村)บ.อาซาดะบ.อาซาดะ10บ.ซากูระอิดานิ (桜井谷村)บ.ซากูระอิดานิบ.ซากูระอิดานิ11บ.คูมาโนดะ (熊野田村)บ.คูมาโนดะบ.คูมาโนดะ12บ.นากะเทชิมะ (中豊島村)บ.นากะเทชิมะบ.นากะเทชิมะ15 มี.ค. 1947รวมเข้ากับ นครโทโยนากะ13บ.มินามิเทชิมะ (南豊島村)บ.มินามิเทชิมะบ.มินามิเทชิมะ15บ.โอโซเนะ (小曽根村)บ.โอโซเนะบ.โอโซเนะ14บ.โชไน (庄内村)บ.โชไน1 ก.ย. 1939 ยกฐานะเป็น เมืองโชไน (庄内町)เมืองโชไน1 ม.ค. 1955รวมเข้ากับ นครโทโยนากะ16บ.โทยตสึ (豊津村)บ.โทยตสึ1 เม.ย. 1940 ส่วนหนึ่งของ นครซูอิตะ (吹田市)นครซูอิตะนครซูอิตะนครซูอิตะนครซูอิตะ

โทโยโนะ
# ฟุตบอลโลก 2026 รอบคัดเลือก โซนเอเชีย
การแข่งขันฟุตบอลโลก 2026 รอบคัดเลือก โซนเอเชีย  เป็นการแข่งขันฟุตบอลในโซนเอเชียซึ่งจะทำหน้าที่เป็นรอบคัดเลือกสำหรับฟุตบอลโลก 2026 ที่จะจัดขึ้นในประเทศแคนาดา สหรัฐ และเม็กซิโก สำหรับทีมชาติที่เป็นสมาชิกของสมาพันธ์ฟุตบอลแห่งเอเชีย (AFC) โควต้าทั้งหมด  ตำแหน่ง (โควต้าตรง 8 ตำแหน่ง และโควต้ารอบเพลย์ออฟระหว่างสมาพันธ์ 1 ตำแหน่ง) ในการแข่งขันรอบสุดท้ายที่มีให้สำหรับทีมของเอเอฟซี

กระบวนการคัดเลือกประกอบด้วย 5 รอบ สองรอบแรกเป็นการแข่งขันรอบคัดเลือกสำหรับเอเชียนคัพ 2027

 รูปแบบ 
 รอบที่ 1 (22 ทีม) : ทีมชาติที่มีอันดับต่ำที่สุด 22 ทีมจะถูกจับฉลากเป็น 11 แมตช์ และจะเล่นแบบเหย้าและเยือนในสองเลก "เพลย์ออฟ" ผู้ชนะผ่านเข้าสู่รอบ 2 ขณะที่ผู้แพ้จะได้สิทธิ์เข้ารอบ "เพลย์ออฟ" ของเอเชียนคัพ AFC 2027.
 รอบที่ 2 (36 ทีม)  : 11 ทีมที่เป็นผู้ชนะจากรอบที่ 1 จะเข้าร่วมกับทีมอื่น ๆ อีก 25 ทีม พวกเขาจะแบ่งออกเป็น 9 กลุ่ม (A ถึง I) ด้วยระบบกลุ่มละ 4 ทีม ในแต่ละกลุ่ม จะแข่งกันกับอีก 3 ทีมทั้งในบ้านและนอกบ้าน รวมเป็น 6 นัด ผู้ชนะเลิศและรองชนะเลิศจากแต่ละกลุ่มจะผ่านเข้ารอบ 3 ของฟุตบอลโลกรอบคัดเลือก (และได้เข้าร่วมการแข่งขันเอเชียนคัพ 2027) ในขณะที่ทีมอันดับ 3 และ 4 จะได้ผ่านเข้ารอบ 3 ของการแข่งขัน เอเชียนคัพ 2027
 รอบสาม : 18 ทีมจากที่ผ่านเข้ามาจากรอบสอง จะแบ่งออกเป็น 3 กลุ่ม ๆ ละ 6 ทีม  ทีมแชมป์กลุ่มอันดับ 1และ2  จำนวน 6 ทีม ได้สิทธิ์ไปเล่นฟุตบอลโลก 2026  ทันที ส่วนทีมอันดับ 3,4 ของทุกกลุ่มต้องไปเล่นรอบสี่เพื่อแย่งตั๋วที่เหลือ
 รอบสี่ : 6 ทีม จากรอบสาม จะแบ่งการแข่งขันออกเป็น 2 กลุ่มๆละ 3 ทีม ทีมแชมป์ของ 2 กลุ่มนี้ จะได้สิทธิ์ไปเล่นฟุตบอลโลก 2026 ในฐานะทีมที่7,8 ที่ได้โควต้าของโซนเอเชีย 8.5ทีม    ส่วนรองแชมป์กลุ่ม 2 ทีมในรอบนี้ ต้องไปเล่นในรอบห้า 
 รอบห้า : รองแชมป์กลุ่ม 2 กลุ่มจากรอบสี่ ต้องลงเล่นเพื่อหาเอาหนึ่งทีมไปเพลย์ออฟกับทีมจากทวีปอื่นๆ

 การจับฉลาก 

+อันดับโลกของฟีฟ่าตั้งแต่เดือนกรกฎาคม ค.ศ. 2023 ผ่านเข้าสู้รอบที่ 2แข่งขันในรอบที่ 1 โถ 1 โถ 2 โถ 3 โถ 1 โถ 2

 รอบแรก 

 รอบที่ 2 

 กลุ่ม เอ 

 กลุ่ม บี 

 กลุ่ม ซี 

 กลุ่ม ดี 

 กลุ่ม อี 

 กลุ่ม เอฟ 

 กลุ่ม จี 

 กลุ่ม เอช 

 กลุ่ม ไอ 

รอบที่ 3

 กลุ่ม เอ 

 กลุ่ม บี 

 กลุ่ม ซี 

ดูเพิ่ม
เอเชียนคัพ 2027 รอบคัดเลือก
# โรงพยาบาลปทุมธานี
โรงพยาบาลปทุมธานี เป็นโรงพยาบาลทั่วไปประจำจังหวัดปทุมธานี ขนาด 408 เตียง อยู่ภายใต้การดูแลของกระทรวงสาธารณสุขประจำจังหวัด ตั้งอยู่เลขที่ 7 ถนนปทุมธานี-ลาดหลุมแก้ว ในตำบลบางปรอก อำเภอเมืองปทุมธานี จังหวัดปทุมธานี มีพื้นที่ขนาด 25 ไร่ ปัจจุบันเป็นโรงพยาบาลขนาด 408 เตียง ให้บริการระดับตติยภูมิและรับผิดชอบงานสาธารณสุขในเครือข่ายรวม ทั้งหมด 7 อำเภอ และรับผิดชอบสถานบริการเครือข่ายบริการปฐมภูมิ 34 แห่ง

โรงพยาบาลปทุมธานีก่อตั้งเมื่อ พ.ศ. 2496 โดยเริ่มแรกเป็นโรงพยาบาลขนาดเล็กมีเตียง 25 เตียง ในช่วง พ.ศ. 2548–2550 มีจำนวนผู้ป่วยเฉลี่ย 1,278 คนต่อวัน ทำให้โรงพยาบาลมีโครงการสร้างอาคารสูง 8 ชั้น 

ต่อมาเมื่อวันที่ 3 มกราคม พ.ศ. 2560 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินโรงพยาบาลปทุมธานี ทรงทอดพระเนตรเห็นถึงความแออัดของสถานที่ภายในโรงพยาบาลปทุมธานี จึงทรงมีพระราชดำริให้ขยายอาคารและพื้นที่การให้บริการ ต่อมาโรงพยาบาลปทุมธานีได้รับจัดสรรงบประมาณปี พ.ศ. 2561–2564 เพื่อก่อสร้างอาคารศูนย์การแพทย์ 18 ชั้น โดยชั้น 18 เป็นห้องรับรองพระบรมวงศานุวงศ์ กำหนดก่อสร้างแล้วเสร็จปี พ.ศ. 2564 โดยโรงพยาบาลจะเปิดบริการเพิ่มเป็น 667 เตียง
# ซูว์แปร์บาลงดอร์
ซูว์แปร์บาลงดอร์  เป็นชื่อของรางวัลในอดีตที่นิตยสารฟุตบอลฝรั่งเศสชื่อ ฟร็องส์ฟุตโบล มอบให้เมื่อวันที่ 24 ธันวาคม ค.ศ. 1989 แก่ผู้เล่นฟุตบอลที่ดีที่สุดในรอบสามทศวรรษที่ผ่านมา

มีการมอบรางวัลนี้เพียงครั้งเดียว และอัลเฟรโด ดิ เอสเตฟาโน ก็เป็นผู้ได้รับรางวัลเพียงคนเดียว แม้ว่ามีเพียงผู้เล่นชาวยุโรปเท่านั้นที่ได้รับการพิจารณาให้รับรางวัล แต่ดิ เอสเตฟาโน ก็ได้รับการเสนอชื่อเนื่องจากเขาถือสัญชาติสเปนด้วย

 ผู้ชนะ 
ปี ค.ศ.อันดับผู้เล่นซูว์แปร์บาลงดอร์ 19891 อัลเฟรโด ดิ เอสเตฟาโน2 โยฮัน ไกรฟฟ์3 มีแชล ปลาตีนี
# ฟุตบอลโลก 2026 รอบคัดเลือก โซนอเมริกาใต้
การแข่งขันฟุตบอลโลก 2026 รอบคัดเลือก โซนอเมริกาใต้  จะทำหน้าที่เป็นการคัดเลือกของทวีปอเมริกาใต้สำหรับฟุตบอลโลก 2026 ที่จะจัดขึ้นในประเทศแคนาดา สหรัฐ และเม็กซิโก สำหรับทีมชาติที่เป็นสมาชิกของสมาพันธ์ฟุตบอลอเมริกาใต้ (CONMEBOL) โควตาทั้งหมด  ตำแหน่ง (โควต้าโดยตรง 6 ตำแหน่ง และโควต้าเพลย์ออฟระหว่างสมาพันธ์ 1 ตำแหน่ง) ในการแข่งขันรอบสุดท้ายมีให้สำหรับทีมในคอนมีบอล

 ผู้เข้าแข่งขัน 
ทีมชาติจากคอนมีบอลทั้ง 10 ทีมจะเข้าสู่รอบคัดเลือก

 ทีม อันดับโลกฟีฟ่าธันวาคม ค.ศ. 2022   2   1   16   17   21   31   41   46   55   82

ตารางคะแนน
# ชุมาทิ
ชุมาทิ  เป็นเทพเจ้ากะเทยหรือมีทั้งสองเพศรวมกัน ทรงมีลักษณะความเป็นเพศชายและเพศหญิงรวมกัน หรือไม่แสดงออกทางเพศตามแบบแผนในศาสนาฮินดู โดยพระองค์ทรงพระพักตร์เป็นเพศชาย แต่ทรงมีปทุมถันอย่างเช่นเพศหญิง และพระองค์มักได้การอัญเชิญเข้าทรงจากบรรดาม้าทรงของรัฐกรณาฏกะ ในอินเดียภาคใต้https://ommeodinodi.wordpress.com/2015/01/15/%E0%B2%AD%E0%B3%82%E0%B2%A4%E0%B2%BE%E0%B2%B0%E0%B2%BE%E0%B2%A7%E0%B2%A8%E0%B3%86/
thumb|left|Būta Kōlā, also referred to as daiva kōlā or nēmā, is a ritual dance performance in Tulu Nadu|กำลังแก้ไข ชุมาทิ
พระองค์เป็นเทพจำพวกในคติท้องถิ่นฮินดูที่ได้รับการสักการะบูชาในแถบ พุตโกฬ (Buta Kola) ในรัฐกรณาฏกะในอินเดียภาคใต้ และถูกรวมรวมกับศาสนาฮินดูตามคติพหุเทวนิยมในฐานะอวตารกำลังของพระอรรธนารีศวร โดยทั่วไปชุมาทิถือเป็นเทพยดาอันชนในแถบนี้อัญเชิญมาแต่แห่งสรวงสวรรค์ที่เสด็จลงมายังภูมิภาคตูลูนาฑู (Tulunadu) เพื่ออุปถัมป์ค้ำจุนเกื้อหนุนนแก่บรรดาชนทั้งหลาย

ตำนานต่าง ๆ ที่แพร่หลายในภูมิภาคนี้กล่าวถึงเทพปกรณัมต่าง ๆ ของพระองค์และการก่อตั้งลัทธิของตนท่ามกลางชุมชนพุนต์ (Bunt community)ที่มีอิทธิพล ลัทธิของเทพองค์นี้ได้รับการเชิดชูยิ่งขึ้นจากการบูชาที่ได้รับจากราชวงศ์โจว์ตา (Chowta) ของมูทพิทริ (Moodabidri) โดยได้รับการสถาปนาเซ่นสรวงและรับการประดิษฐานภายในเทวาลัยของพระราชวังโจวตรอารามเน (Chowtara Aramane Palace)
# พัก จูฮย็อน (เกิดปี พ.ศ. 2537)
พัก จูฮย็อน (เกิด 5 ตุลาคม ค.ศ. 1994) เป็นนักแสดงหญิงชาวเกาหลีใต้ เธอเปิดตัวในภาพยนตร์เรื่อง ใคร...ในร่าง (2019) ตามด้วยภาพยนตร์โทรทัศน์เรื่อง Drama Stage Season 3: My Wife's Bed ทางช่องทีวีเอ็น เธอได้รับการยอมรับจากการปรากฏตัวในซีรีส์เรื่อง เสี้ยวหัวใจยังไงก็เป็นเธอ (2020) และแสดงบทนำครั้งแรกของเธอในบท แพ กยู-รี ในออริจินัลซีรีส์ของเน็ตฟลิกซ์เรื่อง ชมรมลับ ธุรกิจรัก (2020)

 ประวัติ 
พัก จูฮย็อนเกิดเมื่อวันที่ 5 ตุลาคม ค.ศ. 1994 ที่ปูซาน ประเทศเกาหลีใต้ เธอได้รับความสนใจด้านการแสดงหลังจากได้ดูละครเพลงเรื่อง แคตส์ ในปีแรกของการเรียนมัธยมปลาย เธอเรียนวิชาเอกการแสดงที่มหาวิทยาลัยศิลปะแห่งชาติเกาหลี และแสดงในภาพยนตร์สั้นโดยแสดงเป็นนักเรียน

 อาชีพ 
ก่อนที่จะเปิดตัวในฐานะนักแสดง เธอปรากฏตัวในโฆษณาหลายชิ้นตั้งแต่ปี ค.ศ. 2016 เธอเปิดตัวในปี ค.ศ. 2019 ในภาพยนตร์เรื่อง ใคร...ในร่าง

ในปี ค.ศ. 2020 จูฮยอนปรากฏตัวในซีรีส์ทางโทรทัศน์เรื่อง ซอมบี้นักสืบ ในบท กง ซุน-จี ออกอากาศทางช่องเคบีเอส2

 ผลงาน 
 ภาพยนตร์ 
 ปี เรื่อง บทบาท หมายเหตุ อ้างอิง 2019 ใคร...ในร่าง นักเรียน #1 แขกรับเชิญ 2022 ซิ่งทะลุโซล พัก ยุน-ฮี ภาพยนตร์เน็ตฟลิกซ์  rowspan="3"  Silence Yoo-ra   Drive Han Yu-na   You Will Die in 6 Hours Jung-yoon  

 ละครโทรทัศน์ 
 ปี เรื่อง บทบาท หมายเหตุ อ้างอิง2019 Drama Stage – My Wife's Bed Han Che-ri นักแสดงสมทบ (หนึ่งตอน)  2020 เสี้ยวหัวใจยังไงก็เป็นเธอ Kim Ji-soo   นักสืบซอบบี้ Kong Sun-ji   2021Mouse Oh Bong-yi   2022 Love All Play Park Tae-yang   2022–2023 คู่รักวิวาห์ต้องห้าม So-rang 

เว็บซีรีส์
 ปี เรื่อง บทบาท อ้างอิง 2020 ชมรมลับ ธุรกิจรัก Bae Gyu-riPerfect FamilyChoi Seon-hee 

พิธีกร
 ปี เรื่อง หมายเหตุ อ้างอิง 2020 เอเชียอาร์ติสต์อะวอดส์ครั้งที่ 5 ร่วมกับอีทึก 

 ผลงานเพลง 
 ซิงเกิล 
ชื่อปีอัลบั้ม "My Own Season" (나만의 계절) 2022 Love All Play OST

 แบบรวม 
ชื่อปีศิลปินตำแหน่ง 2018 "Monster" Henry Lau ผู้เขียนเนื้อเพลง
# เอเชียนคัพ 2023 รอบคัดเลือก
การแข่งขันเอเชียนคัพ 2023 รอบคัดเลือก  เป็นกระบวนการคัดเลือกที่จัดโดยสมาพันธ์ฟุตบอลแห่งเอเชีย (AFC) เพื่อตัดสินทีมที่เข้าร่วมแข่งขันสำหรับเอเชียนคัพ 2023 เป็นครั้งที่ 18 ของการแข่งขันฟุตบอลชิงแชมป์ระดับนานาชาติของทวีปเอเชีย ตั้งแต่ปี ค.ศ. 2019 การแข่งขันรอบสุดท้ายของเอเชียนคัพมี 24 ทีมเข้าร่วม โดยได้ขยายจากรูปแบบ 16 ทีมที่ใช้จากการแข่งขันในปี ค.ศ. 2004 ถึง 2015

 ผู้เข้าแข่งขัน 
+อันดับโลกฟีฟ่าตั้งแต่เดือนเมษายน ค.ศ. 2019ผ่านเข้ารอบที่ 2(อันดับที่ 1-34)แข่งขันรอบแรก(อันดับที่ 35-46) (21)
 (26)
 (37)
 (41)
 (55)
 (67)
 (72)
 (74)
 (76)
 (83)
 (85)
 (86)
 (86)
 (95)
 (97)
 (98)
 (99)
 (101)
 (111)
 (114)
 (120)
 (121)
 (124)
 (125)
 (136)
 (140)
 (141)
 (146)
 (149)
 (151)
 (156)
 (159)
 (160)
 (161)

 หมายเหตุ
# เอเชียนคัพ 2027
เอเชียนคัพ 2027  จะเป็นการแข่งขันครั้งที่ 19 ของเอเชียนคัพ ซึ่งเป้นการแข่งขันฟุตบอลชิงแชมป์ระหว่างประเทศทุกสี่ปีของทวีปเอเชีย  จัดโดยสมาพันธ์ฟุตบอลแห่งเอเชีย (เอเอฟซี) การแข่งขันนี้จะมีทีมชาติ 24 ทีมเข้าร่วมหลังจากขยายทีมเพิ่มขึ้นในการแข่งขันปี ค.ศ. 2019

 การคัดเลือก 

รอบคัดเลือกสองรอบแรกจะเป็นส่วนหนึ่งของรอบคัดเลือกโซนเอเชีย สำหรับฟุตบอลโลก 2026 ประเทศเจ้าภาพซึ่งจะได้รับการคัดเลือกโดยอัตโนมัติสำหรับการแข่งขันเอเชียนคัพ คาดการณ์ว่าจะมีส่วนร่วมในรอบคัดเลือกเพื่อคัดเลือกฟุตบอลโลก 2026

หมู่เกาะนอร์เทิร์นมาเรียนา ซึ่งสมาคมฟุตบอลได้เป็นสมาชิกสมาพันธ์ฟุตบอลแห่งเอเชียเต็มรูปแบบลำดับที่ 47 ในการประชุมสภาครั้งที่ 30 ของสมาพันธ์เมื่อวันที่ 9 ธันวาคม ค.ศ. 2020 มีสิทธิ์เข้าร่วมการแข่งขันรอบคัดเลือกสำหรับเอเชียนคัพเท่านั้น

 ทีมที่ผ่านการคัดเลือก 
 ทีม การคัดเลือก วันที่จำนวนครั้งที่เข้ารอบสุดท้าย เข้าร่วมครั้งแรก เข้าร่วมครั้งล่าสุด ผลงานดีที่สุด       12  1984  2023        6  2007  2023        11  1972  2023        16  1968  2023        9  1996  2023        12  1980  2023       12  1980  2023         11  1988  2023         16  1956  2023    620042023      4  2015  2023   819882023 62004202314197620236199620236198020191119722015320192023
# ฮาลาลสแน็กแพ็ก
ฮาลาลสแน็กแพ็ก  เป็นอาหารจานด่วนที่ได้รับความนิยมมากในประเทศออสเตรเลีย ประกอบไปด้วยเนื้อสัตว์ (ไก่ แพะ หรือวัว) สำหรับทำเดอแนร์ที่ได้รับการรับรองฮาลาล และชิปส์ นอกจากนี้ยังรวมซอสชนิดต่าง ๆ ซึ่งส่วนใหญ่เป็นซอสพริก ซอสกระเทียม และซอสบาร์บีคิว ในขณะที่โยเกิร์ตหรือซอสโยเกิร์ต เนยแข็ง พริกฆาลาเปญโญ และตับบูละฮ์ก็เป็นเครื่องเคียงที่พบบ่อยเช่นกัน ฮาลาลสแน็กแพ็กแบบดั้งเดิมเสิร์ฟในกล่องโฟม และมีการบรรยายว่าเป็นอาหารหลักอย่างหนึ่งในกลุ่มอาหารซื้อกลับบ้านของร้านกะบาบในออสเตรเลีย

รายการอาหารของบางร้านในออสเตรเลียเรียกฮาลาลสแน็กแพ็กว่า สแน็กแพ็ก, สแน็กบ็อกซ์ หรือ มิกซต์เพลต ชื่อของอาหารจานนี้ยังได้รับการคัดเลือกจากพจนานุกรมแมกควอรีให้เป็น "คำแห่งปีของผองชน"  ประจำปี 2016

ฮาลาลสแน็กแพ็กมีที่มาในออสเตรเลียจากการผสานอาหารตะวันออกกลางกับอาหารยุโรป ข้อมูลบางแหล่งอ้างว่าฮาลาลสแน็กแพ็กอาจมีมาอย่างน้อยตั้งแต่คริสต์ทศวรรษ 1980 และกลายมาเป็นส่วนสำคัญของวัฒนธรรมอาหารออสเตรเลีย ถึงกระนั้นก็ยังปรากฏอาหารรูปแบบคล้ายกันในประเทศอื่น ๆ เช่น ดอเนอร์มีตแอนด์ชิปส์  ในสหราชอาณาจักร; เดอเนอร์เท็ลเลอร์ ("จานเดอแนร์") ในเยอรมนี; กัปซาโลน ("ร้านตัดผม") ในเนเธอร์แลนด์และเบลเยียม; เคบับทัลริก ("จานกะบาบ") ในสวีเดน; ไจโรฟรายส์  ในสหรัฐ; เกบับรันส์กาไลซิลลา ("กะบาบกับเฟรนช์ฟรายส์") ในฟินแลนด์ เป็นต้น ส่วนในแอดิเลด รัฐเซาท์ออสเตรเลีย เรียกฮาลาลสแน็กแพ็กสั้น ๆ ว่า เอบี  และในเพิร์ท รัฐเวสเทิร์นออสเตรเลีย นิยมเรียกว่า มีตบ็อกซ์ 

ในปลายปี 2015 หลังการสร้างกลุ่มเฟซบุ๊กในชื่อ  ("สมาคมผู้ชื่นชอบฮาลาลสแน็กแพ็ก") ขึ้น อาหารจานนี้ก็เป็นรู้จักว่าได้นำพาวัฒนธรรมต่าง ๆ เข้ามาใกล้ชิดกันมากขึ้น ส่งผลให้สื่อต่าง ๆ รายงานและกล่าวถึงอาหารจานนี้อย่างกว้างขวาง วุฒิสมาชิกแซม แดสตีอารี ยังกล่าวถึงอาหารจานนี้ระหว่างการอภิปรายในรัฐสภาเกี่ยวกับการรับรองฮาลาล ถือกันว่าเหตุการณ์นี้มีส่วนช่วยทำให้เกิดความสนใจอาหารจานนี้มากขึ้น

ในปัจจุบันมีการชูประเด็นข้อกังวลทางสุขภาพเกี่ยวกับฮาลาลสแน็กแพ็กขึ้น ด้วยส่วนประกอบของคาร์โบไฮเดรตแปรรูปในฮาลาลสแน็กแพ็กนั้นสามารถก่อภาวะอ้วนและโรคหัวใจ ไปจนถึงอาการแทรกซ้อนทางระบบหลอดเลือด ระบบเมทาบอลิก และระบบไต
# เรือวางทุ่นระเบิดญี่ปุ่นฮัตสึตากะ
ฮัตสึตากะ (初鷹, "เหยี่ยวตัวแรก")Nelson. Japanese-English Character Dictionary. Page 635, 369 เป็นเรือนำในชั้นฮัตสึตากะของเรือวางทุ่นระเบิดขนาดกลางของกองทัพเรือจักรวรรดิญี่ปุ่น ซึ่งเข้าประจำการในช่วงสงครามโลกครั้งที่สอง เรือนี้ได้รับการออกแบบให้เป็นเรือวางตาข่ายต่อต้านเรือดำน้ำรุ่นปรับปรุงของชิราตากะ อย่างไรก็ตาม ในช่วงสงครามมหาเอเชียบูรพา เนื่องจากการขาดแคลนเรือตรวจการณ์คุ้มกันที่สำคัญ เรือดังกล่าวได้รับการติดตั้งรางปล่อยระเบิดลึก โดยรางวางทุ่นระเบิดของเรือนี้ถูกถอดออก และใช้เป็นหลักในการทำหน้าที่คุ้มกันขบวน

เรือนี้อับปางจากปฏิบัติการโดย และสูญเสียทหาร 70 นาย

 ภูมิหลัง 
ภายใต้งบประมาณเสริมของกองทัพเรือมารุ-3 กองทัพเรือจักรวรรดิญี่ปุ่นได้อนุมัติเรือสองลำในประเภทเรือวางทุ่นระเบิดชั้นใหม่ (หมายเลขโครงการเอช12) สำหรับหน้าที่ใกล้ชายฝั่งเป็นหลัก เรือลำใหม่นี้ออกแบบมาเพื่อบรรทุกทุ่นระเบิดทางเรือแบบที่ 5 จำนวน 100 ทุ่นระเบิด หรือทำหน้าที่เป็นเรือวางตาข่ายตามลักษณะการออกแบบที่พัฒนาขึ้นจากประสบการณ์การปฏิบัติการร่วมกับเรือชิราตากะ

เรือฮัตสึตากะได้รับการปล่อยลงน้ำโดยอู่ต่อเรือฮาริมะใกล้กับโคเบะเมื่อวันที่ 28 เมษายน ค.ศ. 1939 และเข้าประจำการในวันที่ 31 ตุลาคม ค.ศ. 1939
# เอเชียนคัพ 2027 รอบคัดเลือก
เอเชียนคัพ 2027 รอบคัดเลือก  เป็นกระบวนการคัดเลือกที่จัดโดยสมาพันธ์ฟุตบอลแห่งเอเชีย (เอเอฟซี) เพื่อตัดสินทีมที่เข้าร่วมสำหรับการแข่งขันเอเชียนคัพ 2027 ซึ่งเป็นการแข่งขัน ฟุตบอลชิงแชมป์ระดับนานาชาติของทวีปเอเชีย ครั้งที่ 19 ตั้งแต่ปี ค.ศ. 2019 การแข่งขันรอบสุดท้ายของเอเชียนคัพมี 24 ทีมเข้าร่วม โดยได้ขยายจากรูปแบบ 16 ทีมที่ใช้จากปี ค.ศ. 2004 ถึง 2015

กระบวนการคัดเลือกประกอบด้วย 4 รอบ โดยสองรอบแรกเป็นฟุตบอลโลก 2026 รอบคัดเลือกสำหรับทวีปเอเชีย

 ผู้เข้าแข่งขัน 
มีทั้งหมด 47 ประเทศในเครือสมาพันธ์ฟุตบอลแห่งเอเชียที่มีสิทธิ์เข้าร่วมแข่งขัน อันดับโลกฟีฟ่า ณ เวลาที่จับฉลากใช้เพื่อตัดสินว่าชาติใดจะแข่งขันในรอบแรก สำหรับการจัดลำดับในการจับฉลากรอบที่สองและรอบที่สาม จะใช้การจัดอันดับฟีฟ่าล่าสุดก่อนการจับฉลากเหล่านั้น หมู่เกาะนอร์เทิร์นมาเรียนามีสิทธิ์เข้าร่วมแข่งขัน เอเชียนคัพ 2027 หลังจากเข้าร่วมเอเอฟซีในปี ค.ศ. 2020

+อันดับโลกฟีฟ่า ในเดือนกรกฎาคม ค.ศ. 2023ได้บายเข้าสู่รอบที่ 2แข่งขันในรอบแรก โถ 1 โถ 2 โถ 3 โถ 1 โถ 2 

ตารางการแข่งขัน
กําหนดการของการแข่งขันคาดว่าจะเป็นดังนี้, ตามปฏิทินการแข่งขันเอเอฟซี. นี่เป็นรอบคัดเลือกเอเชียนคัพครั้งแรกที่เริ่มก่อนการแข่งขันรอบชิงชนะเลิศก่อนหน้านี้, เนื่องจาก เอเชียนคัพ 2023 ได้ถูกเลื่อนออกไปเป็นต้นปี 2024.

รอบแมตช์เดย์วันที่รอบแรกเลกแรก12 ตุลาคม ค.ศ. 2023เลกที่สอง17 ตุลาคม ค.ศ. 2023รอบที่ 2นัดที่ 116 พฤศจิกายน ค.ศ. 2023นัดที่ 221 พฤศจิกายน ค.ศ. 2023นัดที่ 321 มีนาคม ค.ศ. 2024นัดที่ 426 มีนาคม ค.ศ. 2024นัดที่ 56 มิถุนายน ค.ศ. 2024นัดที่ 611 มิถุนายน ค.ศ. 2024รอบแมตช์เดย์วันที่รอบเพลย์ออฟเลกแรก5–6 กันยายน ค.ศ. 2024เลกที่สอง10 กันยายน ค.ศ. 2024รอบที่ 3นัดที่ 125 มีนาคม ค.ศ. 2025นัดที่ 210 มิถุนายน ค.ศ. 2025นัดที่ 39 ตุลาคม ค.ศ. 2025นัดที่ 414 ตุลาคม ค.ศ. 2025นัดที่ 518 พฤศจิกายน ค.ศ. 2025นัดที่ 631 มีนาคม ค.ศ. 2026

รอบแรก

สรุปผลการแข่งขัน
	

ตารางคะแนนของทีมแพ้ที่ดีที่สุด

รอบที่ 2

การจับสลากสำหรับรอบสองได้จัดขึ้นเมื่อวันที่ 27 กรกฎาคม ค.ศ. 2023 ณ เวลา 16:00 MST (UTC+8) ที่ เอเอฟซี เฮาส์ ใน กัวลาลัมเปอร์, ประเทศมาเลเซีย.

กลุ่ม เอ

กลุ่ม บี

กลุ่ม ซี

กลุ่ม ดี

กลุ่ม อี

กลุ่ม เอฟ

กลุ่ม จี

กลุ่ม เอช

กลุ่ม ไอ

รอบเพลย์ออฟ

รอบที่ 3
กลุ่ม

กลุ่ม เอ

กลุ่ม บี

กลุ่ม ซี

กลุ่ม ดี

กลุ่ม อี

กลุ่ม เอฟ

 ทีมที่ผ่านการคัดเลือก 
มีทั้งหมด 24 ทีมที่จะผ่านเข้ารอบสุดท้ายรวมถึงเจ้าภาพซาอุดิอาระเบีย

 ทีม การคัดเลือก วันที่เข้าร่วมรอบสุดท้าย เข้าร่วมครั้งล่าสุด ผลงานดีที่สุด        12  2023       6  2023       11  2023       16  2023       9  2023      12  2023      12  2023       11  2023      6 มิถุนายน ค.ศ. 2024  16  2023    6 มิถุนายน ค.ศ. 202462023    6 มิถุนายน ค.ศ. 2024 4  2023   6 มิถุนายน ค.ศ. 202482023 6 มิถุนายน ค.ศ. 202462023142023620236201911201532023
# อัสปีเด
อัสปีเด เป็นอาวุธปล่อยอากาศสู่อากาศ และผิวพื้นสู่อากาศ ระยะปานกลาง สัญชาติอิตาลี ผลิตโดยเซเลเนีย (หรืออาเลเนียแอโรนอติกา) นำวิถีโดยเรดาร์ มีลักษณะคล้ายคลึงกับเอไอเอ็ม-7 สแปร์โรว์
# นูกา
นูกา (, ; ; ,), นูกัต  หรือ นูฆอ  เป็นชื่อเรียกขนมหวานกลุ่มหนึ่งที่ทำมาจากน้ำตาลหรือน้ำผึ้ง, ถั่ว (ส่วนมากนิยมใช้อัลมอนด์, วอลนัต, พิสตาชีโอ, เฮเซลนัต และแมคาเดเมีย), ไข่ขาว และบางครั้งใส่ผลไม้แห้ง เนื้อของนูกามีลักษณะเคี้ยวหนึบ และนำมาใช้เป็นส่วนประกอบในขนมแท่งและช็อกโกแลตหลายชนิด คำว่า  ในภาษาฝรั่งเศสมาจากวลีในภาษาอุตซิตาว่า   ซึ่งน่าจะมาจากวลีภาษาละตินว่า  ซึ่งแปลว่า "ขนมปังใส่ถั่ว" (คำคุณศัพท์  แปลว่า "ที่ใส่ถั่ว" หรือ "ที่มีถั่ว")

มีนูการูปแบบพื้นฐานอยู่สองรูปแบบ รูปแบบแรกคือ นูกาขาว  หรือ นูกาเปอร์เซีย (หรือที่เรียกว่า แกซ ในอิหร่าน และ ตูร์รอน ในสเปน) มีส่วนผสมของไข่ขาวกับน้ำผึ้ง ปรากฏหลักฐานเก่าแก่ถึงศตวรรษที่ 7 ในอัลอันดะลุส ในเมืองอาลิกันเต ประเทศสเปน ในศตวรรษที่ 16 มีการตีพิมพ์เรื่องแต่งจำนวนมากที่กล่าวถึงของหวานชนิดนี้ เช่น เรื่องสั้นอย่างสั้นเรื่อง ลาเฆเนโรซาปาลิซา ของโลเป เด รูเอดา หรือนวนิยายเรื่องอื่น ๆ ของมิเกล เด เซร์บันเตส รวมถึงในเมืองมงเตลีมาร์ ประเทศฝรั่งเศส ในศตวรรษที่ 18 (ในชื่อนูกามงเตลีมาร์) ส่วนนูการูปแบบที่สองคือ นูกาดำ  หรือ นูกาน้ำตาล (หรือที่เรียกว่า กรอกกันเต ในภาษาอิตาลี ซึ่งแปลว่า "กรอบ") ทำขึ้นโดยไม่มีส่วนผสมของไข่ขาวและมีผิวสัมผัสที่แน่นกว่าและมักจะกรอบ

ประวัติศาสตร์
มีหลายตำนานที่บอกเล่าถึงที่มาของนูกา สูตรนูกาขาวยุคแรกเริ่มซึ่งน่าจะรับมาจากเอเชียกลางหรือเปอร์เซีย มีปรากฏหลักฐานในเอกสารฉบับหนึ่งที่พบในกรุงแบกแดด อายุราวศตวรรษที่ 10 นูกาในยุคนั้นเรียกว่า นาฏิฟ  หนึ่งในสูตรจากยุคนั้นระบุว่า นาฏิฟ มีที่มาจากนครฮาร์รันซึ่งตั้งอยู่ระหว่างเมืองอูร์ฟา (ปัจจุบันอยู่ในภาคใต้ของประเทศตุรกี) กับเมืองอะเลปโป (ปัจจุบันอยู่ในประเทศซีเรีย) ในปลายศตวรรษที่ 10 อิบน์ เฮาก็อล นักเดินทางและนักภูมิศาสตร์ บันทึกไว้ว่าเขาได้ลิ้มรสของ นาฏิฟ ในเมืองมันบิจญ์ (ปัจจุบันอยูในประเทศซีเรีย) และในเมืองบูฆอรอ (ปัจจุบันอยู่ในประเทศอุซเบกิสถาน)

ความนิยม
ในยุโรปใต้ นูกาเป็นส่วนประกอบสำคัญของมื้ออาหารคริสต์มาส ในภูมิภาคนี้นูกามีชื่อเรียกแตกต่างกันไป ได้แก่ ตูเรา ในประเทศโปรตุเกส; ตูร์โรง, ตูร์รอน, ตูร์รอย และ ตูร์โร ในประเทศสเปน; นูกา ในภาคใต้ของประเทศฝรั่งเศส; ตอร์โรเน, มันดอร์ลาโต, กูเปตา และ กุบไบตา ในเกรโมนา, เตารีอาโนวา และซิซิลีในประเทศอิตาลีตามลำดับ; อุบบัยต์ ในประเทศมอลตา และ มันโดลาโต หรือ มันโดลา ในประเทศกรีซ ส่วนในประเทศโรมาเนียเรียกว่า อัลวิตเซอ ในประเทศไต้หวัน นูกาเป็นของฝากสำหรับนักท่องเที่ยว สูตรของไต้หวันมีการเพิ่มมาร์ชเมลโลว์ แครกเกอร์ เนยสด นมผง และผลไม้ เรียกกันติดปากในภาษาไทยว่า "ตังเมไต้หวัน"
# ตำบลหนองบัวแดง
หนองบัวแดง เป็นตำบลหนึ่งในอำเภอหนองบัวแดง จังหวัดชัยภูมิ โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองบัวแดง และเทศบาลตำบลหลวงศิริ

 การปกครอง 
 การปกครองส่วนภูมิภาค 

 หมู่ที่ 1 ลาดใต้
 หมู่ที่ 2 ราษฎร์ดำเนิน
 หมู่ที่ 3 หนองไฮเหนือ	
 หมู่ที่ 4 ลาดเหนือ	
 หมู่ที่ 5 หนองนกออก	
 หมู่ที่ 6 โนนสะอาด	
 หมู่ที่ 7 โสกรัง	
 หมู่ที่ 8 หนองไฮใต้
 หมู่ที่ 9 ตลาดหนองบัวแดง
 หมู่ที่ 10 หนองแห้ว
 หมู่ที่ 11 หลวงศิริ
 หมู่ที่ 12 ใหม่ชัยมงคล	
 หมู่ที่ 13 ไทยเจริญ	
 หมู่ที่ 14 โนนเก่าใหญ่	
 หมู่ที่ 15 ลาดวังม่วง	
 หมู่ที่ 16 ลาดบัวหลวง
 หมู่ที่ 17 หนองไฮพัฒนา	
 หมู่ที่ 18 ลาดโสน	
 หมู่ที่ 19 โนนนิคม

 การปกครองส่วนท้องถิ่น 
พื้นที่ของตำบลหนองบัวแดง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลหนองบัวแดง                          8.45           4,305      8,803เทศบาลตำบลหลวงศิริ                           186.97    3,363       9,079 รวม                                                      195.42          7,668      17,882
 สถิติจำนวนประชากรและบ้านของตำบลหนองบัวแดง ข้อมูล ณ ธันวาคม 2564

 สถานที่สำคัญ 
 การศึกษา
 โรงเรียนสังกัดเทศบาล
 โรงเรียนเทศบาล 1 (อนุบาลเด็กน่ารัก)
 โรงเรียนประถมศึกษา
 โรงเรียนอนุบาลชุมชนหนองบัวแดง
 โรงเรียนบ้านราษฎร์ดำเนิน
 โรงเรียนบ้านลาดใต้	
 โรงเรียนบ้านลาดเหนือ
 โรงเรียนบ้านโสกรัง
 โรงเรียนบ้านหนองนกออกประชาสรรค์
 โรงเรียนบ้านหนองแห้วพัฒนา
 โรงเรียนบ้านหนองไฮใต้
 โรงเรียนบ้านหนองไฮเหนือ
 โรงเรียนหนองเบ็นเจริญวิทย์
 โรงเรียนมัธยมศึกษา
 โรงเรียนหนองบัวแดงวิทยา
 โรงเรียนเอกชน
 โรงเรียนอนุบาลเรืองชาญ
 โรงเรียนอนุบาลหนองบัวแดง

 โรงพยาบาล
โรงพยาบาลหนองบัวแดง

 การศาสนา
วัด/สำนักสงฆ์

 วัดเขต	
 วัดดาวเรือง	
 วัดโนนเก่าใหญ่	
 วัดบ้านโนนสะอาด	
 วัดป่าราษฎร์ดำเนิน		
 วัดป่าศิลางาม		
 วัดโพนทอง	
 วัดราษฎร์ดำเนิน		
 วัดศรีสกุณาราม		
 วัดศรีสุมังคลาราม		
 วัดศิริมงคล
 วัดโสกรัง	
 วัดหนองบัวแดง	
 วัดหนองแห้ว		
 วัดหนองไฮเหนือ	
 วัดใหม่ชัยมงคล	
 วัดใหม่สามัคคีธรรม
# พิชิตรัก พิทักษ์โลก (ฤดูกาลที่ 1)
พิชิตรัก พิทักษ์โลก เป็นซีรีส์อนิเมะที่ดัดแปลงมาจากไลต์โนเวล ที่เขียนโดยโคชิ ทาจิบาน่า และวาดภาพประกอบโดย Tsunako กำกับซีรีส์อนิเมะโดย Keitaro Motonaga ที่ผลิตโดยสตูดิโอ Anime International Company โดยเรื่องราวของฤดูกาลที่ 1 จะอยู่เล่มที่ 1 ถึงเล่มที่ 4 ของไลต์โนเวล ออกอากาศตั้งแต่วันที่ 6 เมษายน ถึง 22 มิถุนายน พ.ศ. 2556 ทางโตเกียวเอ็มเอกซ์ ชื่อเพลงเปิด  โดย sweet ARMS ประกอบด้วย Iori Nomizu, Misuzu Togashi, Kaori Sadohara, และ Misato ขณะที่เพลงปิดโดยมี 4 เพลง ชื่อ "Hatsukoi Winding Road" ร้องโดย Kayoko Tsumita, Risako Murai และ Midori Tsukimiya "Save The World", "Save My Heart" และ  ทั้งสามเพลงร้องโดย Nomizu
__TOC__

 รายชื่อตอน 

 หมายเหตุ
# พิชิตรัก พิทักษ์โลก (ฤดูกาลที่ 2)
ฤดูกาลที่ 2 ของพิชิตรัก พิทักษ์โลก เป็นซีรีส์อนิเมะที่ดัดแปลงมาจากไลต์โนเวล ที่เขียนโดยโคชิ ทาจิบาน่า และวาดภาพประกอบโดย Tsunako กำกับซีรีส์อนิเมะโดย Keitaro Motonaga ที่ผลิตโดยสตูดิโอ Production IMS โดยเรื่องราวของฤดูกาลที่ 2 จะอยู่เล่มที่ 5 ถึงเล่มที่ 7 ของไลต์โนเวล ออกอากาศตั้งแต่วันที่ 12 เมษายน พ.ศ. 2557 ถึง 14 มิถุนายน พ.ศ. 2557 ชื่อเพลงเปิด "Trust in You" ร้องโดย sweet ARMS ขณะที่เพลงปิดชื่อ "Day to Story" ร้องโดย Kaori Sadohara
__TOC__

 รายชื่อตอน 

 หมายเหตุ
# ตำบลถ้ำวัวแดง
ตำบลถ้ำวัวแดง เป็นตำบลหนึ่งในอำเภอหนองบัวแดง จังหวัดชัยภูมิ ตั้งอยู่ห่างจากตัวอำเภอประมาณ 37 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลถ้ำวัวแดง

 การปกครอง 
ตำบลถ้ำวัวแดง แบ่งการปกครองออกเป็น 12 หมู่บ้าน คือ

 หมู่ที่ 1 บุสีเสียด	
 หมู่ที่ 2 โนนถาวร	
 หมู่ที่ 3 โนนเตาไห	
 หมู่ที่ 4 โนนลาน	
 หมู่ที่ 5 บำเหน็จสุวรรณ	
 หมู่ที่ 6 หนองหอยปัง
 หมู่ที่ 7 หัวนาคำ	
 หมู่ที่ 8 บ่อทอง	
 หมู่ที่ 9 ห้วยคลองนา	
 หมู่ที่ 10 ภูผาทอง	
 หมู่ที่ 11 วังทอง	
 หมู่ที่ 12 พัฒนา

 สถานที่สำคัญ 
 การศึกษา
 ศูนย์พัฒนาเด็กเล็ก จำนวน 6 แห่ง
 โรงเรียน
 โรงเรียนบ้านโนนถาวร
 โรงเรียนบ้านโนนลาน	
 โรงเรียนบ้านบ่อทอง	
 โรงเรียนบ้านหนองไห	
 โรงเรียนบ้านหัวนาคำ	
 โรงเรียนหนองหอยปังบำเหน็จวิทยา

 การศาสนา
วัด/ สำนักสงฆ์วัดในตำบลถ้ำวัวแดง อำเภอหนองบัวแดง จังหวัดชัยภูมิ. เข้าถึงได้จาก:  ระบบทะเบียนวัด .จาก สำนักงานพระพุทธศาสนาแห่งชาติ

 วัดคำศิลาวนาราม		
 วัดบ่อทองวนาราม	
 วัดภูผาทอง		
 วัดเวฬุวันบรรพต		
 วัดศรีสมพร		
 วัดหนองไห		
 วัดใหม่เจริญธรรม	
 วัดใหม่สำราญ		
 วัดอุดรพร

 การสาธารณสุข 
 โรงพยาบาลส่งเสริมสุขภาพตำบลถ้ำวัวแดง
 โรงพยาบาลส่งเสริมสุขภาพตำบล บ้านหัวนาคำ